b'\n_START_ARTICLE_\nPika Nogavi\xc4\x8dka\n_START_PARAGRAPH_\nPika Nogavi\xc4\x8dka (\xc5\xa1vedsko: Pippi L\xc3\xa5ngstrump) je junakinja del Astrid Lindgren. \xc5\xbdivi v vili \xc4\x8cira \xc4\x8cara s konjem ter opico z imenom Ficko._NEWLINE_Pika Nogavi\xc4\x8dka, najmo\xc4\x8dnej\xc5\xa1a deklica na svetu, \xc5\xbeivi sama v vili \xc4\x8cira-\xc4\x8dara, saj je njen o\xc4\x8de kapitan, ki ve\xc4\x8dino \xc4\x8dasa pluje po \xc5\xa1irnih morjih. Ob praznikih jo obi\xc5\xa1\xc4\x8de, da ni osamljena in da ji prinese zlatnike, mati pa jo ves \xc4\x8das varuje z nebes. Kadar je Pika \xc5\xbealostna, ji deklica maha in jo ogovarja z lepimi ne\xc5\xbenimi besedami. Navihana deklica pa ni samo mo\xc4\x8dna ampak tudi bogata. Preden je njen o\xc4\x8de odjadral, ji je zapustil dve skrinji zlata. Njena najbolj\xc5\xa1a prijatelja sta soseda Toma\xc5\xbe in Anica, ki sta brat in sestra. Skupaj se igrajo na vrtu pred hi\xc5\xa1o in v vili \xc4\x8cira-\xc4\x8dara. Pika Nogavi\xc4\x8dka ima po li\xc4\x8dkah pegice, oran\xc5\xbene lase spete v dve kiti, ki navihano \xc5\xa1trlita vsaka na svojo stran. Ima dve razli\xc4\x8dni nogavici in \xc4\x8devlja kot 2 velika \xc4\x8dolna. Pika ne hodi v \xc5\xa1olo in nikoli ne \xc5\xbeeli odrasti. \xc5\xbdeli si ostati otrok, saj misli, da je svet odraslih dolgo\xc4\x8dasen. Ves \xc4\x8das jo spremljata njena hi\xc5\xa1na ljubljen\xc4\x8dka, opica Ficko in bel konj z velikimi \xc4\x8drnimi pikami, ki ga lahko s svojo neverjetno mo\xc4\x8djo celo dvigne._NEWLINE_Njeni pripetljaji so polni nenavadnih dogodiv\xc5\xa1\xc4\x8din, re\xc5\xa1i celo o\xc4\x8deta iz ujetni\xc5\xa1tva gusarjev. Ko ji tatova vdreta v hi\xc5\xa1o, vedo\xc4\x8d, da ima Pika skrite zlatnike, ju s svojimi ukanami pre\xc5\xbeene in nikoli ve\xc4\x8d se ne vrneta.'